เมื่อ 4-5 เดือนที่แล้ว เคยไปตรวจที่โรงพยาบาล บอกว่าเป็นกรดไหลย้อนหนัก เพราะผมปล่อยทิ้งไว้ไม่รักษามาเกือบปี แต่ปัจจุบันนี้ เมื่อคืนผมได้มีอาการแปลกๆ เพราะไม่เคยเป็นมาก่อน อาการคือ นอนราบแล้วหายใจเหนื่อยหอบ ใจเต้นแรงมาก และมีอาการเจ็บตรงกลางหน้าอกแบบแปล๊บๆ สั้นๆ อยากทราบว่านี้คืออาการของกรดไหลย้อนด้วยหรือไม่ หรือเป็นอาการของโรคอื่น เพราะตอนนี้คิดว่า อาจจะเป็นโรคหัวใจด้วยครับ
สวัสดีค่ะ กรดไหลย้อนนั้นอาการอาจจะมาคล้ายกลุ่มโรคหัวใจได้เช่นกัน เช่นอาจทำให้แน่นอก หายใจลำบาก ใจสั่น แสบร้อนกลางอก แต่อย่างไรก็ตามหากมีอาการดังกล่าวมา ควรจะรีบกลับไปพบแพทย์ และตรวจร่างกายและตรวจคลื่นไฟฟ้าหัวใจก่อนว่าการทำงานของหัวใจและปอดเป็นปกติ ก่อนจะสรุปว่าเป็นจากกรดไหลย้อนค่ะเบื้องต้นควรกินอาหารในแต่ละมื้อ ไม่มากจนเกินไป ไม่กินแล้วนอนทันที นั่งหัวสูงไว้ก่อน 3 ชั่วโมง งดการทำงานหนักหรือยกของหนัก อยู่ในที่อากาศถ่ายเทดีหากเจ็บแน่นอกแบบตื้อๆเหมือนมีของหนักมาทับ ร้าวไปกรามหรือแขน เหงื่อออกมาก เหนื่อยจนหายใจไม่ทัน นอนราบไม่ได้เลย ให้รีบไปพบแพทย์